**OSNOVNA ŠKOLA SOKOLOVAC**

**Trg doktora Tomislava Bardeka 10**

**48306 SOKOLOVAC**

**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA OSNOVNE ŠKOLE SOKOLOVAC ZA RAZDOBLJE 1-6/2022.GODINE**

# PRAVNA OSNOVA ZA DONOŠENJE IZVJEŠTAJA:

Novi Zakon o proračunu koji je objavljen u „Narodnim novinama“ broj 144/2021. a primjenjuje se od 01. siječnja 2022. godine. Temeljem novog Zakona o proračunu, Izvještaji o izvršenju financijskih planova proračunskih korisnika sastoje se od općeg i posebnog dijela, obrazloženja a prihodi i primici , rashodi i izdaci se u njemu iskazuju na razini odjeljka ekonomske klasifikacije.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana).

**SAŽETAK DJELOKRUGA RADA:**

Osnovna škola Sokolovac MBS:03009599 ima predmet poslovanja – djelatnosti:

* osnovno školovanje djece i mladeži
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada.

Osnivač: Koprivničko-križevačka županija

Osnivački akt: Odluka Ministarstva prosvjete i športa od 21.prosinca 2001. godine

**OBRAZLOŽENJE OPĆEG DIJELA IZVJEŠTAJA:**

# - OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

# - OBRAZLOŽENJE PRENESENOG VIŠKA/MANJKA PRIHODA

# - OBRAZLOŽENJE NENAPLAĆENIH POTRAŽIVANJA, STANJE NEPODMIRENIH OBVEZA

Financijski plan Osnovne škole Sokolovac za 2022. godinu donesen je na sjednici Školskog odbora dana 28. prosinca 2021. godine. Prve izmjene i dopune Financijskog plana Osnovne škole Sokolovac za 2022. godinu donesene su na sjednici Školskog odbora dana 28. srpnja 2022. godine. Prvim izmjenama i dopunama Financijskog plana za 2022. godinu, ukupno planirani prihodi povećani su za 700.430,00 kn a rashodi su povećani su za 536.019,00 kn.

Osnovne škole Sokolovac je u razdoblju 1.siječnja do 30 lipnja 2022. godini ostvarila sveukupno prihoda i primitaka u visini od 3.557.370,61 kn što je u odnosu na plan 46,56%, a u odnosu na prethodnu godinu 111,20%. Izvršeno je rashoda i izdataka u ukupnom iznosu od 3.405.827,24 kn, što je u odnosu na plan 47,11%, a u odnosu na prethodnu godinu 104,28%.

# PRIHODI

U 2022. godini ostvareno je prihoda poslovanja u visini od 3.557.053,76 kn što je 46,56 % od plana, te 111,20 % na razini prethodne godine. Prihoda od prodaje nefinancijske imovine ostvareno je u visini od 316,85 kn što je za 31,69 % plana, i 99,63 % u odnosu na prethodnu godinu.

# 1.1. Prihodi od poreza za redovnu djelatnost

# Prihodi iz nadležnog proračuna i od HZZO-a temeljem ugovornih obveza

Prihodi od poreza za redovnu djelatnost ostvareni su u visini od 24.510,94 kn što je 18,41% od plana te 990,29% više od prethodne godine, pošto su u 2022. godini plaćeni rashodi iz 2021. godine po Izvoru 1.1. u iznosu od 18.215,50 kuna.

Program – iznad zakonskog standarda za financiranje rashoda županijskih natjecanja te troškova energenata i komunalnih usluga za koja nisu dovoljna sredstva u zakonskom standardu. Tekući projekt-Pametan obrok za pametnu djecu.

**3.1. Vlastiti prihodi-proračunski korisnici**

# Prihodi od prodaje proizvoda i roba te pruženih usluga

Prihodi od prodaje proizvoda i roba te pruženih usluga i pripadajući rashodi, odnose se na prodaju prikupljenog starog papira i iznajmljivanje školske sportske dvorane.

U 2022. godini ostvareno je prihoda u iznosu od 8.816,15 kn što je 44,08 % planiranog i 290,18 % više u odnosu na prethodnu godinu, pošto u 2021. godini nismo iznajmljivali dvoranu zbog Covida 19.

**4.5. Ostali nespomenuti prihodi-proračunski korisnici**

**Prihodi** **od upravnih i administrativnih pristojbi, pristojbi po posebnim propisima**

Prihodi od upravnih i administrativnih pristojbi, pristojbi po posebnim propisima, odnose se na prihode od roditelja za prehranu učenika u školskoj kuhinji.

U 2022. godini ostvareno je prihoda u iznosu od 64.780,75 kn što je 69,51% planiranog i 136,85 % više u odnosu na prethodnu godinu, pošto se u 2021. godini nastava u većem dijelu odvijala online.

**Pomoći**

# 5.3. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 3.028.911,44 kn što je 47,55% od plana te 106,42% više od prethodne godine. Ostvarene su tekuće pomoći Ministarstva znanosti i obrazovanja za troškove zaposlenika (plaće, materijalna prava zaposlenika, isplate po pravomoćnim sudskim presudama, testiranje zaposlenika-COVID 19).

# 5.4. Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 162.418,23 kn što je 32,92 % od plana te 105,10 % više od prethodne godine. Ostvareni su prihodi za financiranje rashoda poslovanja u visini od 186.451,96 kn i prihodi za financiranje rashoda za nabavu nefinancijske imovine u visini od 477,21 kn. Prihodi za financiranje rashoda poslovanja su prihodi za financiranje redovne djelatnosti -zakonski standard.

# Pomoći- proračunski korisnici

# 5.5. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 151.764,50 kn što je 39,55 % od plana te 441,15 % više od prethodne godine. Ostvarene su tekuće pomoći Općine Sokolovac za troškove općinskih natjecanja učenika te za troškove izrade školskog lista u visini od 11.914,50 kn. Ostvareni su prihodi MRRFEU za radove izvedene u 2021. godini na Područnoj školi Velika Mučna od 139.850,00 kuna.

# 5.6. Pomoći iz proračuna – EU Županija

# Pomoći iz inozemstva i od subjekata unutar općeg proračuna

Tekući prijenosi između proračunskih korisnika istog proračuna temeljem prijenosa EU sredstava -ostvareno u visini od 115.851,75 kn što je 82,23 % od plana te 106,93 % više od prethodne godine. Ostvarene pomoći za Tekuće projekte: Školska shema, Svi u školi svi pri stolu 6, Prilika za sve 4.

# Prihodi od imovine

Prihodi od imovine ostvareni su u ukupnom iznosu od 316,85 kn što je 31,69 % od plana te 99,63 % u odnosu na prethodnu godinu. Prihodi od imovine su prihodi od uplaćenih rata za prodani stan.

# RASHODI

Rashodi poslovanja u 2022. godini izvršeni su u iznosu 3.405.824,24 kn što je 47,11% planiranog i 104,28 % više u odnosu na prethodnu godinu. Rashodi za nefinancijsku imovinu izvršeni su u iznosu 477,21 kn što je 0,20 % od plana i 79,29 % u odnosu na prethodnu godinu. Razlika računa prihoda i rashoda je višak u iznosu od 151.066,16 kn.

# Rashodi za zaposlene

Rashodi za zaposlene izvršeni su iznosu od 3.405.827,24 kn što je 47,11 % plana a 104,28 % u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće. Povećanje u odnosu na prethodnu godinu zbog povećanja osnovice za plaću.

# Materijalni rashodi

Materijalni rashodi izvršeni su u iznosu od 504.556,07 kn što je 49,07 % od plana i 120,70 % u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge, koji su rasli u odnosu na prošlu godinu. U 2022. godini održavani su stručni skupovi pa su povećani troškovi službenih putovanja, povećan je trošak prijevoza na posao jer se nastava odvijala u školi. Povećani su troškovi materijala i usluga tekućeg održavanja u odnosu na prošlu godinu pošto je domar izvršio manje popravke ,a od planiranih radova za 2022. godinu izvršeni su stručni servisi i redovita ispitivanja, a planirani radovi ugradnje komarnika na prozore, sanacije zidnih pločica u školskoj kuhinji ,te bojenje zidova i lakiranje parketa u učionici izvršiti će se u kolovozu 2022. godine. Povećanje se vidi i na zdravstvenim uslugama, pošto su u 2022. godini izvršeni sistematski pregledi za 10 djelatnika. Ostali nespomenuti rashodi poslovanja povećani - u 2022. godini premije osiguranja idu preko škole.

# Financijski rashodi

Financijski rashodi izvršeni su u ukupnom iznosu od 3.241,31 kn što je 45,02 % od plana te 26,53 % od prethodne godine. U cijelosti se odnose na ostale financijske rashode (usluge platnog prometa i zatezne kamate). Znatno smanjenje u odnosu na prethodnu godinu odnosi se na zatezne kamate radi isplata razlika plaća po sudskim presudama, u 2022. godini bilo manje takovih isplata.

# Rashodi za nabavu nefinancijske imovine

Rashodi za nabavu nefinancijske imovine izvršeni su u iznosu od 477,21 kn što je

0,57% plana i 7,29 % u odnosu na prethodnu godinu. Za 2022. godinu nabavljeno je samo dio knjiga za školsku knjižnicu, a ostalo planirano: projektor za učionicu, namještaj i ostatak knjiga nabavit će se do kraja godine. Isto tako planiranih 150.000,00 kn za dodatno ulaganje u Područnoj školi Velika Mučna -prenamjena i uređenje prostora za dodatnu učionici izvršit će se do kraja godine.

# Izvještaj o stanju nepodmirenih obveza

Stanje nepodmirenih obveza Osnovne škole Sokolovac, temeljem Izvještaja o prihodima i rashodima, primicima i izdacima za razdoblje siječanj – lipanj 2022. godine, iznosi

129.460,51 kn. Na obveze za materijalne rashode odnosi se iznos od 29.266,63 kn a odnose se na rashode koji su nastali u lipnju 2022. godini a podmiriti će se u srpnju 2022. godini (računi pristigli na plaćanje nakon 30.06.2022.), te iznos od 100.193,88 kuna obveza od HZZO za povrat u Državni proračun za isplaćene naknade za bolovanja za djecu i bolovanja duža od 42 dana.

**REZULTAT POSLOVANJA – MANJAK PRIHODA**

Manjak prihoda prethodne, 2021. godine, koji je prenesen u tekuću, 2022. godinu u iznosu od 168.410,88 kuna nastao zbog računa koji nastali u prosincu 2021. godine a prihod za iste ostvaren u 2022. godini. Te je sa 30.06.2022. godine vidljiv višak prihoda od 151.066,16 kuna, pokrićem manjka iz 2021. godine ostvarujemo manjak prihoda od 17.344,72 kune.

Ostvareni manjak prihoda 30.06. 2022. godine iznosi 17.344,72 kn.

Prema Izvorima financiranja rezultat poslovanja sastoji se od:

Izvor 5.4. KKŽ -13.201,70 kn. ( za račune iz 06/2022)

Izvor 5.6. KKŽ -4.666,66 kn.(račun iz 06/2022. Školska shema i računi za Svi u školi svi pri stolu 6)

Izvor 5.3. MZO -8.454,28 kuna (za isplate po sudskim presudama)

Izvor 3.1. Vlastiti prihodi +1.921,09 kn.(od iznajmljivanja dvorane) +24,09 kn. (od prodaje papira)

Izvor 4.5. Ostali nespomenuti prihodi. +6.715,89 kn. (od uplata za školsku kuhinju)

Izvor 7.2. Prihod od prodaje proiz.dug.imovine(stanovi) +316,85 kn.

Ukupno: -17.344,72 kn.

**OBRAZLOŽENJE POSEBNOG DIJELA IZVJEŠTAJA:**

**Glava 00701 OSNOVNO ŠKOLSTVO**

**NAZIV PROGRAMA: 1071 PROGRAM OSNOVNOG ŠKOLSTVA - ZAKONSKI STANDARD**

# Aktivnost 09 A100052 Odgojnoobrazovni i administrativni rashodi-proračunski korisnik

**Kapitalni 09 K100125 Dodatna ulaganja u OŠ-Proračunski korisnici**

**Kapitalni 09 K100126 Opremanje OŠ-Proračunski korisnici**

Redovna djelatnost financira se iz sredstava primljenih od Koprivničko-križevačke županije, sredstva ovise o broju učenika i razrednih odjeljenja, također o stvarnoj potrošnji za energente , osiguranja imovine, zdravstvenih pregleda . Sredstva se koriste za podmirenje materijalnih rashoda za svakodnevno neometano održavanje nastave.

Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

OSTVARENI CILJEVI PROGRAMA: Sve obveze škola je podmirila pravovremeno. Dotrajala oprema je zamijenjena novom.

POKAZATELJI USJEŠNOSTI REALIZACIJE TIH CILJEVA: Zadovoljstvo učitelja i učenika nastavnim planom i programom.

# NAZIV PROGRAMA : 1073 DODATNI PROGRAM IZNAD ZAKONSKOG STANDARDA-PRORAČUNSKI KORISNICI

# Aktivnost 09 A100183 IZNAD ZAKONSKOG STANDARDA-PRORAČUNSKI KORISNICI

Program obuhvaća financiranje širih javnih potreba u školstvu, različite aktivnosti kao što su županijska natjecanja Izvor 1.1., vlastite prihode ostvarene od iznajmljivanja školske sportske dvorane i prodaje starog papira Izvor 3.1., prehrana učenika u školskoj kuhinji Izvor 4.5., isplate plaća, materijalnih prava i ostalih naknada zaposlenima u školi, izvor financiranja je 5.3. Ministarstvo znanosti i obrazovanja, održavanje međuopćinskih natjecanja i tiska školskog lista Izvor 5.5., Općina Sokolovac,

Opći ciljevi: Motiviranje učenika za sudjelovanje na različitim sportskim i predmetnim natjecanjima.

Posebni ciljevi: Pružanje većeg izbora učenicima kako bi preko što bolje edukacije imali širu sliku što žele u budućnosti i kako ostvariti svoje želje i ciljeve.

Opći ciljevi: Motiviranje učenika: učenici sudjeluju i osvajaju nagrade na županijskim i državnim natjecanjima.

POKAZATELJI USPJEŠNOSTI REALIZACIJE TIH CILJEVA: Svake godine bilježimo porast zainteresiranih učenika za upis razne aktivnosti.

**Tekući 100083 PAMETAN OBROK ZA PAMETNU DJECU**

Programom se omogućuje pripremanje zdravih obroka za naše učenike.

Opći ciljevi: Motiviranje učenika za prehranu u školskoj kuhinji zbog zdrave prehrane.

POKAZATELJI USPJEŠNOSTI REALIZACIJE TIH CILJEVA: Svake godine bilježimo porast zainteresiranih učenika prehranu u školskoj kuhinji.

**NAZIV PROGRAMA: 1074 EU PROJEKTI**

**Tekući 09 T100069 ŠKOLSKA SHEMA**

Programom se omogućuje da učenici dobivaju tjedno više voća i povrće, te mlijeka i mliječnih proizvoda.

Opći ciljevi: Motiviranje učenika na navike zdrave prehrane.

POKAZATELJI USPJEŠNOSTI REALIZACIJE TIH CILJEVA: Primjećuje se da sve više učenika voli navedene proizvode.

**Glava 00708 UPRAVNI ODJEL ZA OBRAZOVANJE, KULTURU, ZNANOST, SPORT I NACIONALNE MANJINE**

**NAZIV PROGRAMA: 1085 UPRAVNI ODJEL ZA OBRAZOVANJE, KULTURU, ZNANOST, SPORT I NACIONALNE MANJINE**

**Tekući 09 T100105 SVI U ŠKOLI SVI PRI STOLU 6**

**Tekući 09 T100106 PRILIKA ZA SVE 4**

Programima se omogućuje školska prehrana za djecu u riziku od siromaštva i pomoć u nastavi učenicima s teškoćama.

Opći ciljevi: Pomoći učenicima kojima je potrebno da imaju prehranu u školskoj kuhinji, i onima kojima je potrebno omogućiti pomoćnika u nastavi koji će pomoći pri komunikaciji i socijalnoj uključenosti, pomoći u obavljanju školskih aktivnosti i zadataka i drugo.

POKAZATELJI USPJEŠNOSTI REALIZACIJE TIH CILJEVA: Učenici s potrebama su lakše svladavali nastavni program i postizali bolje rezultate na kraju godine.

U privitku obrazloženja tabelarni prikazi Izvještaja o izvršenju financijskog plana za razdoblje od 01.siječnja do 30. lipnja 2022. godine:

* Sažetak prihoda i rashoda
* Tablica prihoda i primitaka
* Tablica rashoda i izdataka
* Izvještaj o izvršenju financijskog plana po programskoj i ekonomskoj klasifikaciji te po izvorima financiranja.
* Tablica rashodi prema funkcijskoj klasifikaciji
* Posebni dio

Klasa:400-04/22-01/01

Urbroj:2137-33-01-22-1

Sokolovac, 28.07.2022.

PREDSJEDNIK ŠKOLSKOG ODBORA:

Nataša Karlovčec